I Hedensted Kommune betaler vi for at bruge layoutprogrammet Lucidpress.
Det har tidligere været muligt at dele skabeloner fra programmet med andre brugere, men dette er desværre ikke længere muligt i den version af programmet, som vi har i vores kommune. Skal vi have funktionen igen, skal der betales ekstra for noget, der har været en del af pakken tidligere.
Det har givet lidt problemer til terminsprøverne i skriftlig fremstilling dansk, da der jo er en forside, der skal udfyldes der.
Den meget lavpraktiske løsning er, at eleverne udfylder den skabelon, de får tildelt i Google Docs. De layouter deres arbejde i Lucidpress og indsætter det som billede i Google Docs.
Trin 1: Udfyld skabelon i Google Docs
Udfyld skabelonen med uni-navn, elev- og opgavenummer samt opgavens titel
Trin 2: Download dokument fra Lucidpress som billede
- Gå op i "File"
- Vælg "Download as"
- Vælg JPEG under "Format"
- Klik på "Next"
Du kan vælge at downloade alle sider på en gang. Så downloades de som en zipfil, du skal åbne.
Du kan også downloade 1 side af gangen.
Trin 3: Indsæt billedfilerne i Google Docs
Når du har indsat alle billeder, er du klar til at aflevere.
- Vælg "Indsæt"
- Vælg "Billede"
- Vælg "Upload fra computer"
- Juster billedestørrelsen, så unilogin, sidetal og -tæller er synligt i bunden af siden
- Indsæt billederne 1 af gangen på hver side
- Sørg for at kildelisten står på sidste side for sig selv
Vejledningen finder du i elevversion her: https://sites.google.com/hedskole.dk/kursus-lucidpress/andre-tips-og-tricks/skriftlig-fremstilling-standardskabelon.
Den er integreret i mit onlinekursus i Lucidpress